כריסטן פרס

כריסטן אנמרי פרס (באנגלית: Christen Annemarie Press; נולדה ב-29 בדצמבר 1988) היא כדורגלנית אמריקאית, יזמית ועיתונאית ספורט. היא משחקת באנג'ל סיטי מה-NWSL ובנבחרת ארצות הברית. היא הופיעה לראשונה במדי הנבחרת במהלך משחק ידידות מול סקוטלנד ב-9 בפברואר 2013. היא ערכה 155 הופעות עבור נבחרתה ונכון ל-2024 היא ממוקמת במקום התשיעי ברשימת הכובשות עם 64 שערים. פרס קיבלה את פרס הרמן ב-2010 ומחזיקה בשיא השערים והבישולין של סטנפורד קרדינלס. לאחר קריירת המכללות שלה, נבחרה פרס במקום הרביעי בדראפט ה-WPS ב-2011 על-ידי וושינגטון פרידום, במדיה זכתה בפרס רוקי העונה. בעונת 2013 היא הייתה מלכת השערים בליגת העל השוודית עם 23 שערים שכבשה במדי טירסה והפכה לאמריקאית הראשונה בהיסטוריה שזוכה בפרס נעל הזהב בליגה השוודית. פרס שיחקה עבור שיקגו רד סטארס ויוטה רויאלס מה-NWSL, האקן וטירסה מליגת העל השוודית, מג'יקג'ק מה-WPS ומנצ'סטר יונייטד מהסופר ליג האנגלית. היא סייעה לנבחרתה לזכות במונדיאל ב-2015 ו-2019. ב-2019, היא הקימה מותג לייפסטייל בשם re-inc יחד עם מייגן ראפינו, טובין הית' ומייגן קלינגנברג. פרס מארחת את הפודקאסט The RE—CAP Show, יחד עם טובין הית'. נולדה בלוס אנג'לס לקודי וסטייסי פרס, כריסטאן גדלה בפרבר של פאלוס ורדס אסיייטס עם שתי אחיותיה, צ'אנינג וטיילר. הוריה התעסקו בשני תחומי ספורט שונים: קודי היה שחקן פוטבול אמריקאי בדארטמות' וסטייסי הייתה שחקנית טניס. היא החלה לשחק כדורגל בגיל חמש ובהמשך למדה בתיכון צ'אדוויק. כשהיא משמשת כקפטנית קבוצתה במשך שנתיים וכשחקנית ההרכב הפותח במשך ארבע שנים, פרס הובילה את צ'אדוויק לשתי אליפויות החטיבה הדרומית IV. היא גם התחרתה בריצה וטניס. ב-2006, היא נבחרה להרכב העונה במכללות ולהרכב מגזין פרייד. במהלך תקופתה בתיכונים היא כבשה 128 שערים, כולל 38 שערים בעונתה הראשונה (שיא התיכון). היא נבחרה פעמיים לשחקנית ההתקפה של השנה ונבחרה ארבע פעמים ל-MVP ההתקפית של ליגת ההכנה. פרס שיחקה כדורגל מועדונים עבור סלאמרס מניופורט ביץ', וזכתה בנעל הזהב באליפות התאחדות כדורגל הנוער. פרס היא הכובשת המובילה בכל הזמנים של קבוצת הנשים של סנטפורס קרדינל עם 71 שערים. בעודה משחקת במדי קרדינל, היא שברה את שיאי המכללה לנקודות קריירה (183), בישולים (41) ובעיטות (500); כמו כן שברה את שיאי השערים (26), בעיטות (180) ושערי ניצחון (10) בעונה. היא הייתה תלמידת סטנפורד השנייה שזוכה בפרס הרמן ופעמיים סיימה במקום השני באליפות המכללות. בשנתה הראשונה, פרס פתחה בהרכב ב-18 משחקים בסטנפורד. היא הובילה את הקבוצה בבישולים (6) וניצבה במקום השני בשערים (8), נקודות (22) ובעיטות (60). אחד מרגעי השיא שלה במהלך השנה הגיע בסיבוב השני של אליפות המכללת כשהיא כבשה את השער המהיר ביותר בהיסטוריית הקבוצה, 37 שניות מפתיחת המשחק. היא כבשה צמד ובישלה שער נוסף בניצחון קבוצתה 9-0. פרס הוכרזה כרוקי העונה בליגת ה-Pac10 וזכתה להיכנס לנבחרת רוקי העונה. בשנתה השנייה, פרס הייתה אחת מחמישה שחקניות בלבד שפתחו בהרכב בכל משחקי הקבוצה. היא כבשה 16 שערים וסיפקה 11 בישולים, כש-43 הנקודות שהשיגה מיקמו אותה במקום השני בהיסטוריית המכללה. ברבע גמר אליפות המכללות נגד פורטלנד פיילוטס, פרס כבשה את השער היחיד במשחק בדקה ה086 ושלחה את קרדינל לחצי הגמר. היא הייתה לשחקנית היחידה מסגל קרדינל שנבחרה לקבוצת הטורניר של אליפות המכללות. בעונתה השלישית עם קרדינל, פרס קבעה שיא בישולים (16) ובעיטות (143) לעונה. שבעה מ-21 שעריה בעונת 2009 היו שערי ניצחון. 58 הנקודות שלה העלו את הרף אותו קבעה בעונה הקודמת ומיקם אותה במקום השלישי בארצות הברית. פרס שברה גם את שיאה הקודם לשער המהיר ביותר בתולדות סטנפורד אחרי שכבשה 23 שניות מפתיחת המשחק אוניברסיטת בריגהאם יאנג. באליפות המכללות, היא כבשה את שער הזהב ובישלה שער בניצחון קרדינל 2-1 בהארכה על UCLA, במשחק ששלח את הקבוצה לגמר האליפות הראשון שלה. הקבוצה הפסידה בגמר לצפון קרוליינה טאר הילס לאחר ששער אפשרי של פרס בדקה ה-89 שהיה משווה את התוצאה, נפסל בטענת נבדל. בתום העונה, פרס נבחרה להרכב העונה ב-Pac10 והגיעה לחציר הגמר בפרס הרמן. בשנה הרביעית, פרס זכתה בפרס הרמן 2010 עבור היותה שחקנית הכדורגל הטובה ביותר במכללות. זכייה זו ציינה את הזכייה השנייה ברציפות של סטנפורד אחרי שקלי אוהרה זכתה ב-2009. פרס הובילה את ארצות הברית בשערים ונקודות, כשקבוצתה שומרת על מאזן של 23 נצחונות, תיקו ושני הפסדים. ההפסד היחיד של הקבוצה ב-2010 היה בגמר אליפות המכללות, בו סיימה סטנפורד במקום השני בפעם השנייה ברציפות. פרס הוכרזה ככדורגלנית השנה של Soccer America, שחקנית השנה של Pac10, נבחרה להרכב השנה של Pac10 ולהרכב השנה של איחוד המאמנים האמריקאים. היא גם הציגה יעילות אקדמית, כשקיבלה תואר אקדמי וזכתה בפרס מלגת השנה בכדורגל של Pac10. מקור פרס נבחרה על-ידי וושינגטון פרידום בבחירה הרביעית בדראפט 2011 של ה-WPS. תחת בעלות חדשה, המועדון עבר לפלורידה ושינה את שמו למגי'קג'ק. היא כבשה את שערה הראשון בדקה ה-46 של הניצחון 2-0 על אטלנטה ביט בחודש מאי. על השער, אמרה פרס, "זה היה כל-כך טוב לכבוש. כחלוצות, אנחנו מגיעות לכל משחק במחשבה על התפקיד שלנו לכבוש, ככה שזה נחמד סוף סוף להשלים את המשימה." במהלך ניצחון 4-0 על בוסטון ברייקרס ביולי, כבשה פרס את השלושער המקצועני הראשון שלה. אחרי שהפסידו בחצי-גמר האליפות, פרס זכתה בפרס רוקי השנה - שניתן לה גם עקב היותה הרוקי הראשונה לכבוש שלושער. פרס סיימה את העונה כשהיא פותחת בהרכב ב-16 מ-19 משחקי הליגה. שמונת השערים שכבשה מיקמו אותה כשלישית בטבלת מלכת השערים. בתום העונה חתמה פרס במדי אלטנטה ביט, אך הליגה הפסיקה את פעילותה לפני שהחלה העונה. אחרי שה-WPS התפרקה בתחילת 2012, פרס חתמה על חוזה מקצועני במדי קופרברגס/גטבורג מליגת העל השוודית. הופעת הבכורה שלה במדי הקבוצה הייתה בהפסד 3-1 לארסנל ברבע גמר ליגת האלופות. פרס כבשה צמד בהופעת הבכורה שלה בליגה, בניצחון 2-0 מול יורגודן ב-10 באפריל. בהמשך החודש היא כבשה צמד נוסף בניצחון 6-0 על ארברו. באוגוסט, כבשה פרס את הצמד השלישי שלה, בניצחון 5-0 על אומאו. פרס סיימה את השנה במקום השני בטבלת מלכת השערים בליגה עם 17 שערים אחרי אניה מיטאג, וכבשה 25 שערים בכל המסגרות. במהלך רבע גמר הגביע השוודי, פרס כבשה צמד בניצחון 3-0 על קריסטיאנסטאדס. בחצי הגמר, שער של פרס בדקה ה-13 סייע לקבוצתה לנצח את מאלמו 2-1 ולהתקדם לגמר. גטבורג זכתה בגביע אחרי ניצחון 2-1 מול טירסה בהארכה, כשפרס מעורבת בשני שערי קבוצתה. החלוצה כבשה בדקה התשיעית של המשחק וסחטה פנדל בהארכה, אותו כבשה מרלן סיוברג והבטיחה את הגביע. בתחילת 2013, פרס חתמה במדי אלופת הליגה השוודית טירסה, בסטוקהולם. בפעם השנייה ברציפות, פרס כבשה שער במחזור הראשון לעונה. פרס כבשה רביעייה בניצחון 10-2 על סונאנה. במהלך המשחק הבא של הקבוצה, היא כבשה צמד בניצחון 7-0 על ג'יטקס. ב-9 ביוני 2013, היא כבשה שלושער במהלך הניצחון 5-1 על קריסטיאנסטאדס. לאחר שכבשה שני צמדים בשני המשחקים הבאים של הקבוצה, פרס כבשה את השלושער השני והשלישי שלה לעונה, השני בניצחון 5-0 על ג'יטקס ב-24 באוגוסט, והשני בניצחון 8-0 על סונאנה. במהלך המשחק האחרון לעונה, פרס כבשה פעמיים נגד קבוצתה הקודמת, גטבורג, וסייעה לטירסה לנצח 4-1. פרס סיימה את העונה ככובשת הבכירה בליגה עם 23 שערים, והפכה לאמריקאית הראשונה לעשות זאת בליגה השוודית. טירסה סיימה את העונה הסדירה במקום השני והעפילה לליגת האלופות. באוקטובר, פרס כבשה צמד בניצחון 2-1 על פריז סן-ז'רמן בשלב 32 האחרונות בליגת האלופות, ושלחה את קבוצתה לשמינית הגמר. ב-2013, היא כבשה 3 פעמים בגביע השוודי ותשעה פעמים בליגת האלופות, והגיעה ל-37 שערים בכל המסגרות. תשעת השערים שלה בליגת האלופות סייעו לקבוצה להעפיל לגמר, בו הפסידה 4-3 לוולפסבורג. בינואר 2014, שיקגו רד סטארס הכריזה על חתימתה של פרס בתום תקופתה בטירסה. לאחר שפרס הצטרפה לקבוצה בחודש מאי (חודשיים לאחר פתיחת העונה), היא כבשה שישה שערים ב-12 משחקים וזכתה בנעל הזהב של הקבוצה. במהלך משחק ב-4 ביולי נגד האלופה המכהנת פורטלנד ת'ורנס, היא כבשה צמד צמד בדקות האחרונות של המשחק והשוותה את התוצאה ל-2-2.. ב-16 באוגוסט, כבשה היא צמד נוסף בתיקו 3-3 נגד וסטרן ניו יורק פלאש. שיקגו סיימה במקום החמישי במהלך העונה הסדירה, ופרס נבחרה לקבוצה השניה של העונה. בעונת 2015, פרס כבשה צמד ובישלה שער במשחק הבית הראשון לעונה, בניצחון 3-2 על סיאטל ריין. פרס זכתה בפרס שחקנית השבוע במחזור השני לעונה, אחרי שכבשה צמד מוקדם בתיקו 2-2 מול ת'ורנס. בסוף החודש, לאחר שכבשה ארבעה שערים וסיפקה בישול, זכתה פרס בתואר שחקנית החודש בליגה. פרס החמיצה את 8 המשחקים הבאים עקב השתתפותה במונדיאל 2015. לאחר שחזרה, היא כבשה 4 שערים ב-3 משחקים, כולל צמד בתיקו 2-2 מול קנזס סיטי ב-1 באוגוסט. במהלך עונת 2016, פרס נבחרה לשמש כקפטנית הקבוצה וכבשה 8 שערים ב-14 משחקים. היא כבשה שער בפלייאוף ה-NWSL, אך שיקגו הודחה אחרי הפסד 2-1 לוושינגטון ספיריט בהארכה. פרס המשיכה לשמשת כקפטנית הקבוצה בעונת 2017. היא הייתה הכובשת המצטיינת בקבוצה עם 11 שערים ומוקמה במקום הרביעי בליגה. שיקגו סיימה במקום הרביעי בעונה הסדירה והבטיחה מקום בפלייאוף. הקבוצה הודחה על-ידי אלופת העונה הסדירה נורת' קרוליינה קורייג' אחרי הפסד 1-0 בחצי גמר הפלייאוף. בתום העונה, פרס נבחרה להרכב העונה של ה-NWSL. ב-18 בינואר 2018, פרס הועברה בטרייד ליוסטון דאש כחלק מטרייד בין 3 קבוצות שכלל גם את קרלי לויד וסאם קר. ב-10 במרץ, יוסטון עודכנה על כך שפרס לא תצטרף למועדון עקב הצעות רבות ממועדונים שוודים. במרץ 2018, פרס חתמה על חוזה לשלושה חודשים במועדונה הקודם, קופרברגס/גטבורג, כשיוסטון דאש מחזיקה עדיין בזכויות על השחקנית. לאחר שכבשה ארבעה שערים בשלושה משחקים, פרס זכתה בפרס שחקנית חודש אפריל בליגה השוודית. במאי, היא כבשה צמד בניצחון 3-1 על לימהמן בונקפלו. ב-18 ביוני, הקבוצה הכריזה על הסכם עם קבוצת ההתרחבות של ה-NWSL, יוטה רויאלס, לסיום מוקדם של החוזה מול פרס כך שהיא תוכל להצטרף ליוטה עד לסיום עונת 2018. ב-18 ביוני, יוטה רויאלס הודיעה על רכישת הזכויות לפרס בטרייד ששלח את ברוק אלבי ושש בחירות דראפט לשיקגו רד סטארס. היא ערכה את הופעת הבכורה שלה במועדון ב-27 ביוני, בתיקו 0-0 מול סיאטל ריין. פרס הופיעה ב-11 משחקים בעונת 2018, בהם כבשה שני שערים. יוטה סיימה במקום החמישי בעונה הסדירה, ופספסה את העלייה לפלייאוף בשתי נקודות. פרס פתחה את עונת 2019 עם בישול ללואו לבונטה בניצחון 1-0 על וושינגטון ספיריט. בשבוע שלאחר מכן, פרס כבשה את השער היחיד בניצחון 1-0 על אורלנדו פרייד. פרס נכנסה להרכב חודש אפריל ב-NWSL. היא רשמה שער או בישול בכל חמשת משחקיה הראשונים לעונה, אך עקב השתתפותה במונדיאל 2019 ובמסע הניצחון שבא אחריו, החמיצה פרס 11 משחקים במהלך העונה. פרס זכתה בפרס שחקנית המחזור במחזור 17 ומאוחר יותר זכתה בתואר שחקנית חודש אוגוסט, הזכייה השניה שלה בתואר. פרס סיימה את העונה עם שמונה שערים, ונכנסה להרכב העונה בליגה בפעם הרביעית. כשעונת 2020 הופרעה עקב התפרצות מגפת הקורונה, פרס בחרה שלא להשתתף בצ'אלנג' קאפ לעונת 2020. ב-12 בנובמבר 2020, כיון שהשאירה את פרס כלא-מוגנת, איבדה יוטה את הזכויות על פרס לרייסינג לואיזוויל במהלך דראפט ההרחבה ב-2020. ב-9 בספטמבר 2020, מנצ'סטר יונייטד הכריזה על החתמתן של פרס וחברתה לנבחרת טובין הית'. היא ערכה את הופעת הבכורה שלה ב-4 באוקטובר, כשעלתה כמחליפה בניצחון 3-0 על ברייטון אנד הוב אלביון. היא כבשה את שערה הראשון ב-18 באוקטובר, בניצחון 4-2 על ווסטהאם יונייטד במסגרת הסופר ליג האנגלית. ב-31 בינואר 2021, כבשה פרס את שערה השני במועדון, בניצחון 2-0 על אברטון. היא גם כבשה בניצחון 2-0 על על ווסטהאם יונייטד ב-27 במרץ, במה שהיה המשחק הראשון של הקבוצה באצטדיון אולד טראפורד. ב-24 ביוני, המועדון הודיעה שפרס תעזוב עם תום החוזה שלה במועדון, בסוף החודש. ב-23 באוגוסט 2021, רייסינג לואיזוויל העבירה בטרייד את הזכויות על פרס לאנג'ל סיטי. בתמורה, הקבוצה קיבלה את הבחירה הראשונה של אנג'ל סיטי בדראפט 2022, 75,000$ בדמי הקצאה והגנת סגל בדראפט ההרחבה של 2021. היא חתמה על חוזה לשנתיים עם אופציה לשנה נוספת בשווי מדווח של 700,000$, מה שהפך את פרס לאחת השחקניות עם השכר הגבוה ביותר בהיסטוריית ה-NWSL. פרס ספגה פציעה ברצועה הצולבת ביוני 2022, במהלך משחק נגד רייסינג לואיזוויל, ומאז נזקקה לארבעה ניתוחים. היא החמיצה את כל עונת 2023, ונכון לינואר 2024 עדיין לא חזרה להתאמן. בעונת 2024, פרס נכללה בסגל אנג'ל סיטי אך הוגדרה עם פציעה מסיימת עונה. ב-11 ביוני 2024 חזרה פרס להתאמן, שנתיים בדיוק אחרי פציעתה. פרס חזרה לשחק ב-2 באוגוסט 2024, במשחק גביע הקיץ המשותף ל-NWSL והליגה המקסיקנית לנשים. החלוצה עלתה כמחליפה בדקה ה-89, והבקיעה פנדל בדו-קרב הפנדלים שהכריע את המשחק לטובת קבוצתה ושלח אותה לחצי הגמר. כחברה בסגל נבחרת ארצות הברית בכדורגל נשים, פרס זומנה לסגל הנבחרת לאולימפיאדת לונדון ב-2012, אך לבסף שימשה כמחליפה ולא נכנסה לסגל הסופי למשחקים. פרס ערכה את הופעת הבכורה שלה בנבחרת ב-9 בפברואר 2013, במשחק ידידות נגד סקוטלנד. לאחר שכבשה את שני השערים הראשונים במשחק, היא בישלה את השער השלישי של הנבחרת. פרס היא השחקנית השלישית בהיסטוריה שכבשה צמד במשחקה הראשון בנבחרת ארה"ב, אחרי סינדי פרלו קון ב-1996 ושריל קסטר ב-2000. הנבחרת האמריקאית הביסה את סקוטלנד 4-1 ופרס זכתה בפרס שחקנית המשחק. ארבעה ימים מאוחר יותר, הייא כבשה שער נוסף במשחקה השני, וסייעה לנבחרת לנצח את סקוטלנד 2-0. אף שחקנית אמריקאית לא כבשה שלושה שערים בשני משחקיה הראשונים בנבחרת, מלבד פרס. ההופעה השלישית של פרס הגיעה בגביע אלגארבה 2013, במשחק שלב הבתים נגד איסלנד ב-6 במרץ. פרס עלתה כמחליפה של קרלי לויד בדקה ה-64 והנבחרת הביסה את איסלנד בתוצאה 3-0. במשחק הבא של הנבחרת, פרס כבשה את השער הרביעי בניצחון 5-0 על סין. עם השער הזה, פרס הפכה לשחקנית החמישית בהיסטוריית הנבחרת שכבשה לפחות ארבעה שערים בארבעת משחקיה הראשונים בנבחרת. היא הופיעה בשני משחקים במהלך שלב הנוק-אאוט, הראשון נגד שוודיה, והשני בגמר נגד גרמניה. הנבחרת האמריקאית זכתה בתואר אחרי ניצחון 2-0. פרס סיימה את השנה הראשונה שלה בנבחרת הבוגרת עם 8 שערים ב-12 הופעות. פרס כבשה שיא-קריירה של 11 שערים (ודורגה כשלישית בנבחרת) ב-2014. במהלך משחק נגד ארגנטינה בשלב הבתים של טורניר ברזיליה, היא כבשה רביעיה וסייעה לנבחרת לנצח 7-0 ולהעפיל למשחק הגמר. מוקדם יותר באותה שנה, היא כבשה שער נגד רוסיה במשחק ידידות ב-8 בפברואר, ושוב ב-13 בפברואר. היא נקראה לסגל הנבחרת לגביע אלגארבה 2014. באוקטובר, פרס הופיעה בגביע הזהב לנשים, וזכתה בטורניר יחד עם נבחרתה. פרס נקראה לסגל הנבחרת למונדיאל 2015 בקנדה. ב-8 ביוני, היא ערכה את הופעת הבכורה של בטורניר במשחק נגד אוסטרליה בו כבשה בדקה ה-61. היא שיחקה בארבעה משבעת משחקי הקבוצה ופתחה בהרכב בשניים, וסייעה לנבחרת להעפיל לגמר. הנבחרת האמריקאית זכתה בטורניר לארח שהביסה את יפן 5-2. פרס זומנה לסגל הנבחרת האולימפית למשחקים באולימפיאדת ריו. לאחר שהנבחרת העפילה לשלב הנוק-אאוט, היא הפסידה ברבע הגמר לשוודיה. לאחר תיקו 1-1, היא הפסידה בדו-קרב פנדלים כשפרס מחמיצה את הבעיטה המכרעת. אוהדים ברשתות החברתיות יצרו האשטאג DogsforChristen# בכדי לעודד אותה והוא הפך לטרנד עולמי בטוויטר. פרס שותפה בארבעת משחקי הנבחרת ופתחה בתיקו 2-2 נגד קולומביה. פרס הייתה אחת משתי השחקניות בנבחרת ארה"ב ששותפה בכל 25 משחקי הנבחרת ב-2016. היא סיימה את השנה עם 12 שערים, וזו הייתה השנה השלישית ברציפות בה היא כובשת למעלה מעשרה שערים וכן השנה הפוריה ביותר עבורה בנבחרת. היא הפכה לשחקנית החמישית בהיסטוריית הנבחרת שכבשה מספר שערים דו-ספרתי במשך שלוש שנים ברציפות, והצטרפה למיה האם, אבי וומבאק, טיפני מילברט וקרלי לויד בספרי ההיסטוריה. ב-2017, פרס שוב שותפה בכל משחקי הנבחרת והייתה אחת משלוש שחקניות שעשו כן. היא כבשה את השער היחיד בניצחון 1-0 על נורווגיה במשחק ידידות. בטורניר האומות 2017 שהתקיים בשלושה אתרים שונים בקליפורניה ובוושינגטון, פרס כבשה שער בדקה ה-80 נגד ברזיל וצימקה את היתרון הברזילאי ל-3-2. חמש דקות לאחר מכן, היא בישלה את שער השוויון של מייגן ראפינו. עם שער נוסף של ג'ולי ארץ, הקבוצה הפכה את המשחק לניצחון 4-3. פרס סיימה את השנה עם 3 שערים ו-3 בישולים. נקודות: (2 * שערים) + (בישולים). "סגל נבחרת ארצות הברית למונדיאל 2019", באתר פיפ"א, ‏7 ביולי 2019 קת'רין שוואב, "המותג החדש של מייגן ראפינו בנוי על עיצוב אינקלוסיבי", באתר Fast Company, ‏1 ביולי 2019 "בלוג של כריסטן פרס על הפוסט האחרון משוודיה", באתר אוניברסיטת סטנפורד גוונדולין אוסקנהאם, "דרכה הארוכה של כריסטן פרס בנבחרת מובילה למונדיאל", באתר ספורטס אילוסטרייטד, ‏3 ביוני 2015 מייקל דולאן, "נוכחות כובשת: כריסטן פרס", באתר Athletes Quarterly (ארכיון) סילביאנו בארון, "שאלות ותשובות עם כריסטן פרס", באתר פאלי בלוז (ארכיון) תיכון צ'אדוויק, "בוגרת התיכון כריסטן פרס וחלוצת נבחרת ארה"ב מבקרת בצ'אדוויק", באתר Vimeo, ‏17 בנובמבר 2016 "פרס היא המהפכנית מספר 1 של סטנפורד", באתר ESPN, ‏3 בדצמבר 2010 "פרופיל שחקנית - כריסטן פרס", באתר אוניברסיטת סטנפורד "כדורגל הנוער האמריקאי מציג תוכנית חדשנית", באתר US Youth Soccer, ‏30 באוגוסט 2010 "כוכבת הכדורגל מסטנפורד מחפשת תואר לאומי וזימון לנבחרת", באתר San Jose Mercury News, ‏3 בדצמבר 2010 "סטנפורד לוחצת הלאה לגמר אליפות המכללות", באתר אוניברסיטת סטנפורד, ‏4 בדצמבר 2009 "סטנפורד הפסידה בגמר אליפות המכללות", באתר אוניברסיטת סטנפורד, ‏6 בדצמבר 2009 גרהאם הייז, "כריסטן פרס מובילה סטנפורד מאוזנת", באתר ESPN, ‏2 בדצמבר 2010 "כריסטן פרס זכתה בפרס הרמן", באתר ESPN, ‏7 בינואר 2011 (ארכיון) גרהאם הייז, "פרס פורשת בשיא", באתר ESPN, ‏8 בינואר 2011 "סטנפורד רודפת אחרי התואר", באתר The Mercury News, ‏1 בדצמבר 2011 "פרס זכתה בפרס שחקנית השנה של Soccer America", באתר אוניברסיטת סטנפורד, ‏29 בדצמבר 2010 (ארכיון) "כריסטן פרס נבחרה לשחקנית השנה של Pac10", באתר אוניברסיטת סטנפורד, ‏10 בנובמבר 2010 (ארכיון) "פרס נבחרה בבחירה הרביעית בדראפט", באתר אוניברסיטת סטנפורד (ארכיון) ג'ק בל, "השחקנית המבטיחה טומנת את דרכונה", באתר הניו יורק טיימס, ‏19 בפברואר 2011 היילי ת'קסטון, "מג'יקג'ק 2-0 אטלנטה ביט: פרס כבשה", באתר The Equalizer, ‏8 במאי 2011 "שלושער של פרס אחרי שער של וומבאק בניצחון על בוסטון", באתר The Palm Beach Post ג'ס פיינברג, "פרס ומג'יקג'ק הטביעו את בוסטון", באתר The Equalizer, ‏31 ביולי 2011 "פרס היא רוקי השנה", באתר Palo Alto Online "כריסטן פרס", באתר Soccerway "עונת 2011 ב-WPS", באתר Soccerway ויליאם ברת'רטון, "ביט החתימה את כוכבת העבר של סטנפורד", באתר Marietta Daily Journal, ‏2 בדצמבר 2011 (ארכיון) ג'ק בל, "ה-WPS השעתה את פעילותה", באתר הניו יורק טיימס, ‏30 בינואר 2012 "15. כריסטן פרס", באתר goteborgfc.se (ארכיון) "זרקור על כריסטן פרס", באתר אוניברסיטת סטנפורד (ארכיון) "גטבורג 2-0 יוגורדן", באתר Soccerway "גטבורג 6-0 ארברו", באתר Soccerway "גטבורג 5-0 אומאו", באתר Soccerway "גטבורג מאבדת את הכובשת הבכירה שלה", באתר Göteborgs-Posten (ארכיון) "גטבורג 3-0 קריסטיאנסטאדס", באתר Soccerway "גטבורג 2-1 מאלמו", באתר Soccerway "הזוכה בגביע השוודית 2012", באתר Soccerway "גטבורג שמרה על הגביע השוודי", באתר אופ"א, ‏12 באוקטובר 2012 פול קנדי, "פרס חתמה במדי אלופת שוודיה", באתר Soccer America, ‏4 בינואר 2013 "טירסה 2-0 ויטסיו", באתר Soccerway "טירסה 10-2 סונאנה", באתר Soccerway מורה גלאדיס, "פרס כבשה רביעייה וניצבת בפסגת טבלת השערים", באתר American Soccer Now, ‏21 במאי 2013 "טירסה 7-0 ג'יטקס", באתר Soccerway "קריסטיאניסטאדס 5-1 טירסה", באתר Soccerway "ג'יטקס 5-0 טירסה", באתר Soccerway "טירסה 8-0 סונאנה", באתר Soccerway "טירסה 4-1 גטבורג", באתר Soccerway ג'ף קאסוף, "פרס הפכה לאמריקאית הראשונה שזוכה בנעל הזהב השוודית", באתר The Equalizer, ‏12 באוקטובר 2013 ג'ף קאסוף, "פרס מדברת על הנבחרת ועל עתיד ב-NWSL", באתר The Equalizer, ‏23 באוקטובר 2013 "כריסטן פרס", באתר Soccerway "טירסה 4-3 וולפסבורג", באתר אופ"א, ‏25 במאי 2014 "שיקגו רד סטארס רכשה את כריסטן פרס", באתר Chicago Red Stars, ‏3 בינואר 2014 (ארכיון) "כריסטן פרס זכתה בנעל הזהב", באתר chicagoredstars.com, ‏5 בספטמבר 2014 (ארכיון) "פורטלנד ת'ורנס 2-2 שיקגו רד סטארס", באתר פורטלנד טימברס, ‏4 ביולי 2014 (ארכיון) "שיקגו רד סטארס 3-3 ווסטרן ניו יורק פלאש", באתר Soccerway "עונת 2014 ב-NWSL", באתר Soccerway "ה-NWSL הכריזה על הרכב העונה", באתר NWSL, ‏29 באוגוסט 2014 (ארכיון) "סיאטל הפסידה בתוספת הזמן", באתר Sounder at Heart, ‏18 באפריל 2015 (ארכיון) "קרב אפי בין פורטלנד לכריסטן פרס", באתר The 18, ‏27 באפריל 2015 "כריסטן פרס נבחרה לשחקנית החודש", באתר nwslsoccer.com (ארכיון) "קנזס 2-2 שיקגו", באתר NWSL, ‏1 באוגוסט 2015 (ארכיון) "סקירת עונת 2016 בשיקגו רד סטארס", באתר Chicago Red Stars, ‏10 באוקטובר 2016 (ארכיון) "קריסטן פרס הכריזה על תרומה גדולה לתוכנית הספורט", באתר NBC Chicago "סטטיסטיקות שיקגו רד סטארס", באתר us.women.soccerway.com "סיכום עונת ה-NWSL", באתר Soccerway "נורת' קרוליינה התקדמה לגמר על חשבון שיקגו", באתר espnW "חדשות טובות לשיקגו רד סטארס", באתר Hot Time In Old Town ג'יימס ניבו, "שיקגו העבירה בטרייד את חלוצת נבחרת ארצות הברית בעסקת ענק", באתר nbcchicago.com, ‏18 בינואר 2018 קורי רופיקן, "מקורות: יוסטון הודיעה שפרס לא תצטרף למועדון", באתר Houston Chronicle, ‏10 במרץ 2018 "כריסטן פרס חותמת בגטבורג", באתר Göteborg FC, ‏26 במרץ 2018 (ארכיון) אליסיה טולר, "כריסטן פרס חתמה בגטבורג", באתר SB Nation, ‏26 במרץ 2018 "שחקנית חודש אפריל: כריסטן פרס", ‏4 במאי 2018 "כריסטן פרס מככבת בליגה השוודית", באתר gp.se (in Swedish), ‏23 במאי 2018 "האמריקאיות לקחו את כריסטן פרס", באתר goteborgfc.se, ‏19-06-2018 "יוטה קיבלה בטרייד את כריסטן פרס", באתר יוטה רויאלס, ‏18 ביוני 2018 איליאנה לימון רומרו, "סיאטל 0-0 יוטה", באתר prosoccerusa.com, ‏28 ביוני 2018 (ארכיון) "ק. פרס" "יוטה סיימה את העונה הסדירה בניצחון על שיקגו", באתר DeseretNews.com, ‏8 בספטמבר 2018 "יוטה סיימה עונה ראשונה עם שברון לב", באתר The Salt Lake Tribune "קבוצת חודש אפריל ב-NWSL", באתר יוטיוב, ‏3 במאי 2019 "שחקנית מחזור 17: כריסטן פרס", ‏14 באוגוסט 2019 "שחקנית חודש אוגוסט: כריסטן פרס", ‏4 בספטמבר 2019 "הרכבי העונה ב-NWSL ל-2019", באתר NWSL, ‏24 באוקטובר 2019 אריה גרסון, "מייגן ראפינו, טובין הית' וכריסטן פרס פרשו מגביע צ'אלנג'", באתר USA TODAY "רייסינג קיבלה את הזכויות להית' ופרס בדראפט ההתרחבות", באתר Racing Louisville Football Club, ‏12 בנובמבר 2020 (ארכיון) "כוכבות נבחרת ארה"ב פרס והית' נבחרו על-ידי רייסינג לואיזוויל", באתר goal.com ג'ו פרינס-רייט, "כוכבות נבחרת ארה"ב הית' ופרס חותמות במנצ'סטר יונייטד", באתר nbcsports.com, ‏9 בספטמבר 2020 סטפני יאנג, "פרס והית' חתמו ביונייטד", באתר starsandstripesfc.com, ‏9 בספטמבר 2020 "מנצ'סטר יונייטד 3-0 ברייטון אנד הוב אלביון", באתר מנצ'סטר יונייטד "ווסטהאם יונייטד 4-2 מנצ'סטר יונייטד", באתר מנצ'סטר יונייטד "אברטון 0 מנצ'סטר יונייטד 2", באתר מנצ'סטר יונייטד "טובין הית' וכריסטן פרס עוזבות את יונייטד", באתר מנצ'סטר יונייטד הודעת מועדון, "רייסינג הנחיתה בחירה גבוהה והגנה בדראפט בתמורה לפרס", באתר Racing Louisville Football Club, ‏23 באוגוסט 2021 (ארכיון) קווין בקסטר, "כוכבת הנבחרת כריסטן פרס הפכה לשחקנית הראשונה שחותמה באנג'ל סיטי", באתר Los Angeles Times, ‏23 באוגוסט 2021 "כריסטן פרס משתפת במצב הפציעה שלה, לאחר שנעדרה מהמגרשים במשך למעלה מ-20 חודשים", באתר www.goal.com, ‏25 בינואר 2024 קייטלין בסט, "שנתיים לאחר הפציעה, כריסטן פרס חוזרת להתאמן", באתר אנג'ל סיטי, ‏11 ביוני 2024 מנסאי פת'ק, "כריסטן פרס חזרה לשחק אחרי שנתיים והבקיעה מול סאן דייגו", באתר פורבס, ‏2 באוגוסט 2024 "6 שחקניות חדשות יהיו בנבחרת באולימפיאדה", באתר ספורטס אילוסטרייטד (ארכיון) ג'ס פיינברג, "הופעת בכורה מרשימה הובילה לניצחון על סקוטלנד", באתר The Equalizer, ‏9 בפברואר 2013 "נבחרת ארצות הברית פתחה את השנה בניצחון על סקוטלנד", באתר נבחרת ארצות הברית, ‏9 בפברואר 2013 (ארכיון) ריצ'ארד פארלי, "ניתוח הופעת הבכורה המדהימה של כריסטן פרס", באתר NBC Sports, ‏9 בפברואר 2013 "נבחרת ארה"ב שוב ניצחה את סקוטלנד", באתר נבחרת ארצות הברית בכדורגל, ‏13 בפברואר 2013 (ארכיון) "ארה"ב פתחה את גביע אלגארבה עם ניצחון על איסלנד", באתר נבחרת ארצות הברית בכדורגל, ‏6 במרץ 2013 (ארכיון) "נבחרת ארה"ב סיימה את שלב הבתים עם ניצחון על שוודיה", באתר נבחרת ארצות הברית בכדורגל (ארכיון) "ארה"ב וגרמניה בקרב על תואר גביע אלגארבה", באתר נבחרת ארצות הברית בכדורגל (ארכיון) "נבחרת ארצות הברית - כריסטן פרס", באתר נבחרת ארצות הברית בכדורגל (ארכיון) "פרס כבשה רביעיה וארה"ב דרסה את ארגנטינה", באתר The Equalizer, ‏18 דצמבר 2014 (ארכיון) "ארצות הברית 7-0 רוסיה", באתר פדרציית הכדורגל של ארצות הברית, ‏8 בפברואר 2014 (ארכיון) סינתיה הובגוד, "ארצות הברית זכתה בגביע הקונקאקאף", באתר ourgamemag.com, ‏1 בנובמבר 2014 ג'רמי מיקולה, "כריסטן פרס מוכנה לאתגר", באתר chicagotribune.com, ‏מאי 2015 "סיכום משחק: ארה"ב - אוסטרליה", באתר FIFA "משחקי גביע העולם בכדורגל נשים 2015", באתר FIFA "עם גול מהחצי ושלושער היסטורי: ארה"ב אלופת העולם", באתר ספורט 5, ‏6 ביולי 2015 מיכל דבויאק, "3 שחקניות רד סטארס זומנו לאולימפיאדה", באתר chicagotribune.com "אוהדים ברחבי העולם מעודדים את כריסטן פרס באמצעות תמונות כלבים", באתר FOX Sports, ‏13 באוגוסט 2016 "DogsforChristen# הוא ההאשטאג הטוב בהיסטוריה", באתר espnW, ‏15 באוגוסט 2016 "ארה"ב ניצחה את הבית", ‏9 באוגוסט 2016 "ארצות הברית מסיימת בגבוה", באתר נבחרת ארצות הברית "ארה"ב סוגרת את 2017 עם ניצחון על קנדה", באתר נבחרת ארצות הברית בכדורגל "ארה"ב עם מהפך דרמטי על ברזיל" אתר האינטרנט הרשמי של כריסטן פרס מדיה וקבצים בנושא כריסטן פרס בוויקישיתוף כריסטן פרס, ברשת החברתית פייסבוק כריסטן פרס, ברשת החברתית אקס (טוויטר) כריסטן פרס, ברשת החברתית אינסטגרם כריסטן פרס, באתר Soccerdonna (בגרמנית) כריסטן פרס, באתר Soccerway כריסטן פרס, באתר FootballDatabase.eu